
Referat de specialitate
                                              
Subsemnata, Cobjuc Delia, consilier juridic cu atribuții în domeniul achizițiilor publice, în temeiul Acordului de Cooperare încheiat cu Asociația Comunelor din România – Filiala Județeană Iași,  solicit Consiliului Local al comunei Aroneanu punerea în discuţie şi adoptarea unei hotărâri privind Achiziţia de material antiderapant precum şi  închirierea utilajelor pentru activitatea de deszăpezire pe perioada sezonului de iarnă 2021-2022, raport întocmit în conformitate cu art. 136 alin. (8) lit. b) din O.U.G. nr. 57/2019 privind Codul administrativ.
În drept îmi întemeiez solicitarea pe prevederile legale specifice în materie, respectiv: art. 7 alin. (2) din Legea nr. 98/2016 a achiziţiilor publice publicată în M.Of. nr. 390 din 23 mai 2016, cu modificările și completările ulterioare; Hotărârea nr. 395 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice; Legea nr. 15/2021 a bugetului de stat pe anul 2021; Legea nr. 273/2006 privind finanţele publice locale, cu modificările şi completările ulterioare; CPV din 16 decembrie 2003 de modificare a Regulamentului (CE) nr. 2195/2002 al Parlamentului European şi al Consiliului privind Vocabularul comun privind achiziţiile publice (CPV); Legea nr. 500/2002 privind finanţele publice, cu modificările şi completările ulterioare; Legea nr. 82/1991, a contabilităţii, republicată, cu modificările şi completările ulterioare; O.U.G. nr. 57/2019 privind Codul administrativ, O.U.G. 195/2002 privind circulaţia pe drumurile publice, republicată, cu modificările şi completările ulterioare, O.U.G. 47/1997 privind regimul drumurilor, republicată, cu modificările şi completările ulterioare şi Reglementarea tehnică din 18 iunie 2013-Normativ privind prevenirea şi combaterea înzăpezirii drumurilor publice, indicativ AND 525-2013.
În fapt, având în vedere condiţiile meteorologice actuale, se identifică necesitatea pregătirii pentru sezonul de iarnă 2021-2022, în scopul asigurării circulaţiei autovehiculelor pe drumurile publice aparţinând comunei Aroneanu în condiţii de siguranţă. În acest sens, pentru a împiedica deraparea autovehiculelor, este necesară achiziţionarea materialului antiderapant, esenţial pentru curăţarea şi dezgheţarea drumurilor.

  Consilier juridic,
     Cobjuc Delia

